
Tájékoztatás a választók részére

A helyi önkormányzati szervekbe történő választások  2018. november 10-én szombaton lesznek, a szavazóhelyiségek 7 órától 22 óráig tartanak nyitva. Vajkán a községházán lévő szavazóhelyiségben adhatják le a polgárok szavazataikat.
A választásokra községünkben csak az állandó lakhelyre bejelentett, 18. életévüket betöltött lakosok jogosultak. A választónak a választóhelyiségben igazolnia kell személyazonosságát személyi igazolványának bemutatásával. 
[bookmark: _GoBack]Két szavazólapot kap a választó: az egyiken a helyi képviselőjelöltek neve szerepel, a másikon a polgármesterjelöltek vannak feltüntetve, valamint a község hivatalos pecsétjével ellátott üres borítékot. A képviselő-jelöltek listáján maximum 5 jelöltre lehet szavazni- ennyi tagú Vajkán a képviselő-testület. A nevük előtt lévő sorszámot kell bekarikázni. A polgármester megválasztására szolgáló szavazólapon csak egyetlen jelölt sorszáma karikázható be. A kitöltött két szavazólapot leragasztott borítékban kell az urnába beledobni. A fel  nem használt, vagy hibásan kitöltött szavazólapot a választó köteles egy erre kijelölt urnába helyezni, máskülönben szabálysértést követ el és 33 eurós bírságot kell fizetnie. Mozgóurna kérhető. Az a szavazópolgár, akinek az egészségi állapota nem teszi lehetővé, hogy felkeresse a szavazóhelyiséget, mozgóurnát kérhet a helyi választási bizottságtól, még a szavazás napján is 14 óráig a 0911 397 833, vagy a 031/ 5548 181-es telefonszámon.

